**S A D R Ž A J**

[1. OPIS POSTUPKA IZBORA NA VIŠE RADNO MJESTO 3](file:///F:\Dopisi\FV%20veljača%202024\Upute%20za%20izbor%20na%20više%20radno%20mjesto_FINAL.docx#_Toc156383492)

[2. POTREBNA DOKUMENTACIJA 6](file:///F:\Dopisi\FV%20veljača%202024\Upute%20za%20izbor%20na%20više%20radno%20mjesto_FINAL.docx#_Toc156383493)

Kontrolirana kopija br.: 1

|  |  |  |  |  |  |
| --- | --- | --- | --- | --- | --- |
| **R.br.** | **Datum** | **Izradio:** | **Kontrolirao:** | **Odobrio:** | **Dokument** |
| 1. | 15.1.2024. | prof.dr.sc. Ivana Radojčić Redovniković  prof. dr. sc. Sandra Balbino  Niko Radović | Povjerenstvo za upravljanje kvalitetom PBF-a | FV PBF-a | Odluka FV od (KLASA: 602-01/24-01/02; URBROJ: 251-69-10-24-13) |
| 2. |  |  |  |  |  |
| 3. |  |  |  |  |  |

**UPUTE ZA IZBOR NA VIŠE ZNANSTVENO-NASTAVNO RADNO MJESTO**

Ovim postupkom se utvrđuje tijek aktivnosti za provedbu izbora kandidata na više znanstveno-nastavno radno mjesto koji se provodi u skladu s člankom 43. Zakona o visokom obrazovanju i znanstvenoj djelatnosti (NN 119/2022, dalje u tekstu: ZVOZD), Statutom Sveučilišta u Zagrebu, Statutom Sveučilišta u Zagrebu Prehrambeno-biotehnološkog fakulteta te Nacionalnim kriterijima za izbor na znanstveno-nastavno, umjetničko-nastavno, znanstveno i nastavno radno mjesto na sveučilištu i znanstvenom institutu (dalje u tekstu: Kriteriji).

Do donošenja Kriterija primjenjuju se uvjeti propisani Odlukom o nužnim uvjetima za ocjenu nastavne i znanstveno-stručne djelatnosti u postupku izbora u znanstveno-nastavna zvanja (NN 122/17 i 120/21) i Odlukom o obliku i načinu provedbe nastupnog predavanja za izbor u znanstveno-nastavna zvanja, umjetničko-nastavna i nastavna zvanja (NN 129/05). Za ocjenu znanstvene komponente prihvaća se Odluka Matičnog odbora o izboru kandidata u odgovarajuće znanstveno zvanje koje je prije važenja ZVOZD-a bilo uvjet za izbor na više znanstveno-nastavno radno mjesto, odnosno ispunjavanje kriterija znanstvene komponente utvrđuje Matični odbor prema Pravilniku o uvjetima za izbor u znanstvena zvanja (NN 28/17, 72/19, 21/21 i 111/22).

*U nastavku je opisan postupak*

# OPIS POSTUPKA IZBORA NA VIŠE RADNO MJESTO

1. **Po isteku 6 mjeseci do roka na koji je kandidat izabran ili reizabran na postojeće radno mjesto**

* Služba za ljudske resurse, pravne i opće poslove šalje e-mail obavijest kandidatu (na znanje pročelniku Laboratorija/Kabineta/Katedre, predstojniku Zavoda i prodekanu za razvoj i kadrove) o isteku roka na koji je izabran ili reizabran na postojeće radno mjesto i poziv na podnošenje zahtjeva za izbor na više radno mjesto.

1. **Do isteka roka na koji je kandidat izabran ili reizabran** **na postojeće radno mjesto**

* Kandidat podnosi zahtjev za izbor na više radno mjesto, uz naznaku prijedloga članova stručnog povjerenstva. Zahtjev se podnosi Fakultetskom vijeću (FV) u pisanom obliku putem Pisarnice i Odbora za znanost.
* Preporuča se kandidatu da sve dokaze o ispunjavanju kriterija za izbor na više radno mjesto dostavi najkasnije do roka za dostavu materijala za sjednicu FV koja slijedi nakon isteka roka na koji je kandidat izabran ili reizabran na postojeće radno mjesto.
* Zahtjev potpisuje i upućuje samo kandidat, odnosno nije potreban potpis ni pročelnika Laboratorija/Kabineta/Katedre ni predstojnika Zavoda.
* U slučaju da svi dokazi o ispunjavanju kriterija nisu dostavljeni do roka za dostavu materijala za sjednicu FV koja slijedi nakon isteka roka na koji je kandidat izabran ili reizabran na postojeće radno mjesto, kandidat je isto dužan učiniti najkasnije u roku od 15 dana od pokretanja postupka izbora.

1. **Po primitku zahtjeva za** **izbor na više radno mjesto**

* Služba za ljudske resurse, pravne i opće poslove sastavlja zahtjev za ishođenje suglasnosti Sveučilišta u Zagrebu (SuZg) i Ministarstva znanosti i obrazovanja (MZO).
* Po primitku suglasnosti SuZg i MZO, Služba za ljudske resurse, pravne i opće poslove obavještava kandidata, pročelnika Laboratorija/Kabineta/Katedre, predstojnika Zavoda i prodekana za razvoj i kadrove o zaprimljenim suglasnostima SuZg i MZO.
* Navedena obavijest ni na koji način ne utječe na daljnji postupak izbora kandidata na više radno mjesto, odnosno FV donosi odluku o pokretanju postupka izbora kandidata na više radno mjesto (ili odluku o pokretanju postupka reizbora kandidata) odmah na idućoj sjednici nakon isteka roka na koji je kandidat izabran ili reizabran na postojeće radno mjesto bez obzira na zaprimanje suglasnosti.

1. **Priprema materijala za sjednicu FV koja slijedi nakon isteka roka**

* Odbor za znanost pregledava zahtjev i daje prijedlog FV-u o članovima stručnog povjerenstva (ukoliko Odbor za znanost utvrdi da član stručnog povjerenstva kojeg je predložio kandidat u svojem zahtjevu ne može sukladno odredbama ZVOZD-a biti imenovan članom stručnog povjerenstva, Odbor za znanost će dati FV-u drugi prijedlog člana stručnog povjerenstva).
* Odbor za znanost pregledava priložene dokaze i daje mišljenje kandidatu da li iz istih proizlazi da ispunjava kriterije za izbor na više radno mjesto. Navedeno mišljenje ni na koji način ne utječe na daljnji postupak izbora kandidata na više radno mjesto, odnosno FV donosi odluku o pokretanju postupka izbora kandidata na više radno mjesto odmah na idućoj sjednici nakon isteka roka na koji je kandidat izabran ili reizabran na postojeće radno mjesto bez obzira na dokaze.
* U slučaju da u materijalima za sjednicu FV koja slijedi nakon isteka roka na koji je kandidat izabran ili reizabran na postojeće radno mjesto nema njegovog zahtjeva za izbor na više radno mjesto, Odbor za znanost daje FV prijedlog za pokretanje postupka reizbora.

1. **Sjednica FV koja slijedi nakon isteka roka**

* FV donosi odluku o pokretanju postupka izbora na više radno mjesto i imenovanju stručnog povjerenstava (prema prijedlogu Odbora za znanost).
* U slučaju da u materijalima za sjednicu FV nema zahtjeva kandidata za izbor u više zvanje, FV donosi odluku o pokretanju postupka reizbora.

1. **Najkasnije 15 dana od pokretanja postupka izbora**

* Krajnji rok za dostavu dokaza o ispunjavanju kriterija za izbor na više radno mjesto u elektroničkom obliku ističe 15 dana od pokretanja postupka izbora.
* Ukoliko dokazi nisu bili dostavljeni ranije, Odbor za znanost pregledava priložene dokaze i obavještava kandidata proizlazi li iz njih da isti ispunjava kriterije za izbor na više radno mjesto.

1. **Dostava dokaza stručnom povjerenstvu**

* Iza sjednice FV na kojoj je pokrenut postupak (ako su dokazi bili dostavljeni u materijalima za FV) ili iza iduće sjednice Odbora za znanost, stručnom povjerenstvu se dostavljaju dokazi.

1. **Mišljenje stručnog povjerenstva**

* Stručno povjerenstvo ocjenjuje ispunjavanje kriterija i donosi pozitivno ili negativno mišljenje najkasnije 30 dana od zaprimanja dokaza, koje upućuje FV putem Odbora za znanost.

1. **Donošenje odluke FV o prihvaćanju mišljenja stručnog povjerenstva**

* Najkasnije 30 dana od zaprimanja mišljenja stručnog povjerenstva, Odbor za znanost priprema prijedlog točke (materijale) za FV koje potom donosi odluku o usvajanju ili odbijanju mišljenja stručnog povjerenstva.

1. **U slučaju odluke FV o prihvaćanju pozitivnog mišljenja povjerenstva**

* Odluka FV kojom se utvrđuje da kandidat ispunjava kriterije za izbor na više radno mjesto i pripadajući materijali šalju se Matičnom odboru na utvrđivanje ispunjavanja kriterija u roku 8 dana od FV na kojem je donesena odluka.

1. **Donošenje odluke Matičnog odbora**

* Matični odbor donosi i dostavlja odluku najkasnije 60 dana od dostave odluke FV.
* U slučaju da odluka nije donijeta u propisanom roku, smatra se da kandidat ispunjava kriterije.

1. **Po dostavi pozitivne odluke Matičnog odbora**

* U slučaju da je u roku 60 dana od dostave odluke FV Matičnom odboru dostavljena pozitivna odluka ili ako odluka Matičnog odbora nije dostavljena u navedenom roku, s izabranim kandidatom se sklapa aneksa ugovora o radu za više radno mjesto, te se o navedenom obavještava FV (putem Izvješća prodekana za znanost).

1. **U slučaju odluke FV o prihvaćanju negativnog mišljenja povjerenstva ili neprihvaćanja pozitivnog mišljenja povjerenstva**

* Ukoliko je mišljenjem povjerenstva i/ili odlukom FV utvrđeno da kandidat ne ispunjava kriterije za izbor na više radno mjesto FV na istoj sjednici donosi odluku o pokretanju postupka reizbora.
* U tom slučaju FV može imenovati iste osobe za članove stručnog povjerenstva u postupku reizbora ili može na prijedlog Odbora za znanost imenovati nove članove stručnog povjerenstva.

1. **Po dostavi negativne odluke matičnog odbora**

* Na idućoj sjednici FV, a najkasnije u roku od 30 dana od dostave negativne odluke Matičnog odbora, donosi se odluka o pokretanu postupka reizbora.

# POTREBNA DOKUMENTACIJA

**2.1. Prilikom predaje Zahtjeva za pokretanje postupka izbora na više znanstveno-nastavno radno mjesto**

*Prilikom predaje Zahtjeva za pokretanje postupka izbora na više znanstveno-nastavno radno mjesto, a najkasnije do roka za dostavu materijala za sjednicu FV koja slijedi nakon isteka roka na koji je kandidat izabran ili reizabran na postojeće radno mjesto, u skladu s* [propisanom *procedurom*](#_OPIS_POSTUPKA_IZBORA)*, kandidat priprema sljedeću dokumentaciju i predaje je u skladu s navedenom uputom:*

1. Izvornik ispunjenog i potpisanog Zahtjeva za pokretanje postupka izbora na više radno mjesto;
2. Izvornik životopisa kandidata s njegovim potpisom i najosnovnijim biografskim podacima o znanstvenom i nastavnom radu i napredovanju – pisan u trećem licu jednine na najviše dvije stranice;
3. Preslika Potvrdnice Vijeća područja/Senata SuZg o izboru u postojeće znanstveno-nastavno zvanje;
4. Izvornik izjave o izvornosti prema [Obrascu](http://www.pbf.unizg.hr/izjava_o_izvornosti4) objavljenom na mrežnim stranicama SUZG PBF-a;
5. Proširena tablica uvjeta Rektorskog zbora prema [tablici](http://www.pbf.unizg.hr/o_fakultetu/dokumenti/procedura_za_izbor_na_vise_znanstveno_nastavno_radno_mjesto/tablica_uvjeta_rektorskog_zbora_s_uputama) objavljenoj na mrežnim stranicama SUZG PBF-a;
6. Dokazi o ispunjavanju uvjeta Rektorskog zbora sukladno iskazanoj Tablici uvjeta Rektorskog zbora iz točke 5. (prema [uputama](http://www.pbf.unizg.hr/upute_vbtp_tablica_rektorskog_zbora_od_01_10_20222) objavljenim na mrežnim stranicama SUZG PBF-a);
7. Preslika Odluke Matičnog odbora o izboru u odgovarajuće znanstveno zvanje koje je prije važenja ZVOZD-a bilo uvjet za izbor na više znanstveno-nastavno radno mjesto, ukoliko je kandidat već izabran u odgovarajuće znanstveno zvanje.

Ukoliko kandidat nije izabran u odgovarajuće znanstveno zvanje koje je prije važenja ZVOZD-a bilo uvjet za izbor na više znanstveno-nastavno radno mjesto, potrebno je dostaviti i:

1. Znanstvena aktivnost kandidata prema [uputama](http://www.pbf.unizg.hr/upute_za_prikazivanje_znanstvene_aktivnosti) objavljenim na mrežnim stranicama SUZG PBF-a;
2. Izvornik životopisa kandidata s njegovim potpisom prema [Obrascu](http://www.pbf.unizg.hr/prijedlog_za_pisanje_biografskih_podataka_curriculum_vitae2) Matičnog odbora objavljenom na mrežnim stranicama SUZG PBF-a;
3. Izvornik dokaza o zastupljenosti i citiranosti radova iz knjižnice (nadnevak izlista iz knjižnice treba biti datiran prije pokretanja postupka);
4. Dokaz o dodatnim bodovima na temelju dopisnog autorstva (preslika prve stranice rada gdje se vidi tko je na radu dopisni autor);
5. Dokaz o a3 radovima (preslika naziva skupa, ISSN broja skupa, međunarodne asocijacije i prve stranice rada).

*UPUTA:*

*Kandidat je navedene dokumente, osim dokaza navedenih pod brojem 6., dužan dostaviti u Pisarnicu SUZG PBF-a u dva potpisana primjerka, najkasnije do roka utvrđenog za zaprimanje materijala za Fakultetsko vijeće koje slijedi nakon isteka roka za izbor. Dokaze se preporuča dostaviti najkasnije do roka utvrđenog za zaprimanje materijala za Fakultetsko vijeće koje slijedi nakon isteka roka za izbor, a obavezno ih je dostaviti najkasnije 15 dana od sjednice Fakultetskog vijeća na kojem se pokreće postupak izbora.*

*Dokumente pod brojevima 1., 2. i 5. potrebno je poslati i u PDF formatu (ne skenirano!) pisanom u Microsoft Office Word, Font Times New Roman 11-12, e-mailom na adresu: fakultetsko-vijece@pbf.hr najkasnije* [*do roka utvrđenog za zaprimanje materijala za Fakultetsko vijeće*](http://www.pbf.unizg.hr/o_fakultetu/upravna_tijela/obavijesti_o_datumima_odrzavanja_sjednica_fakultetskog_vijeca) *koje slijedi nakon isteka roka za izbor, a u protivnom neće biti uvršteni u dnevni red sjednice.*

* 1. **Priprema materijala za slanje na Matični odbor**

*Nakon prihvaćanja pozitivnog mišljenja stručnog povjerenstva odlukom Fakultetskog vijeća, gore navedeni materijali nadopunjuju se u Uredu prodekana i glavnog tajnika SUZG PBF-a sljedećim dokumentima i podacima:*

1. Izvornik odluke FV o pokretanju postupka i imenovanju stručnog povjerenstva (dostavljaju stručne službe SUZG PBF)
2. Izvornik mišljenja stručnog povjerenstva o ispunjavanju uvjeta za izbor na znanstveno-nastavno radno mjesto (dostavlja stručno povjerenstvo u sklopu materijala za FV)
3. Izvornik Odluke Fakultetskog vijeća o prihvaćanju mišljenja stručnog povjerenstva (dostavljaju stručne službe SUZG PBF)
4. Dopis dekana (sastavljaju stručne službe SUZG PBF)
5. Obrazac MO\_ZPBZ (ispunjavaju stručne službe SUZG PBF)

*NAPOMENA:*

*Do donošenja Nacionalnih kriterija za izbor na znanstveno-nastavno, umjetničko-nastavno, znanstveno i nastavno radno mjesto na sveučilištu i znanstvenom institutu, Matičnom odboru se dostavljaju samo dokazi o ispunjavanju kriterija znanstvene komponente, te Matični odbor donosi odluku o ispunjavanju znanstvene komponente izbora kandidata.*